Kvokao

La kvokao (Setonix brachyurus) estas malgranda makropedo, proksime al la grandeco de doma kato. Simila al aliaj marsupiuloj de la familio makropedoj (kiel kanguruoj kaj valabioj) la kvokao estas herbomanĝa kaj ĉefe noktuma. Ĝi moviĝas sur la tero kiel kanguruo, kun miksaĵo de malgrandaj kaj grandaj saltetoj. Ĝi ankaŭ povas grimpi malgrandajn arbojn kaj arbedojn. Kvokaoj estas ariĝemaj - ili kolektiĝas en grandajn grupojn, kie estas manĝaĵo. La ino naskas nur unu idon en unu jaro.

eta|maldekstra|
Ĉi tiu malgranda marsupiulo troviĝas nur en la sudokcidento de Okcidenta Aŭstralio. La vorto kvokao devenas, tra la angla quokka, el vorto en la loka aborigena nungara lingvo, verŝajne gwaga (prononcita kiel gŭaga). (angle)

Estas multaj kvokaoj sur la insulo Rottnest, kiu estas apud la marbordo. La insulo havas nek katojn nek vulpojn.

La kvokaoj de la insulo estis inter la unuaj aŭstraliaj mamuloj viditaj de eŭropanoj. En 1658, la nederlanda maristo Samuel Volckertzoon skribis pri ekvido tie de "sovaĝa kato". En 1696 la ŝipara kapitano Willem de Vlamingh esploris specimenojn de la mamulo, kiun li priskribis kiel grandan raton. Pro tio, li nomis la insulon nederlande Rottenest, "rata nesto".VOC Historical Society - de Vlamingh  (angle)

Tiu aŭstralazia specio ne timas homojn, kaj ofte saltetas sufiĉe proksime al ili, precipe sur Rottnest. Tamen, leĝo malpermesas, ke anoj de la publiko iel ajn manipulas la kvokaojn de la insulo.Rottnest Island Regulations 1988 (Okcidenta Aŭstralio), rr 40 & 73; sched. 4 (angle) Vizitantoj al Rottnest estas ankaŭ konsilataj, ke ili ne donu al la kvokaoj aĵojn por manĝi, ĉar ĉi tio povas malhelpi la sanon de la bestoj.

 Notoj 

 Vidu ankaŭ 
 Ĵarah-kari-arbaroj kaj arbustaroj

Kategorio:Makropedoj
Kategorio:Bestoj el la Aŭstralazia ekozono